
ŠIAULIŲ MIESTO SAVIVALDYBĖS ADMINISTRACIJOS
PROJEKTŲ VALDYMO SKYRIUS

MIESTO ŪKIO IR APLINKOS SKYRIUS 

DĖL PRITARIMO ĮGYVENDINTI PROJEKTĄ „ATSPARIOS IR EKOLOGIŠKOS APLINKOS KŪRIMAS ŠIAULIUOSE IR LIEPOJOJE“ PROJEKTO
AIŠKINAMASIS RAŠTAS

2024 m. 		d.  Nr. T-
Šiauliai


Pritarti, kad Šiaulių miesto savivaldybės administracija rengtų paraišką ir pagrindinio partnerio teisėmis dalyvautų 2021–2027 m. „Interreg VI-A“ Latvijos ir Lietuvos bendradarbiavimo per sieną programos projekte „Atsparios ir ekologiškos aplinkos kūrimas Šiauliuose ir Liepojoje“ (toliau – Projektas), pritarti Projekto įgyvendinimui, jei būtų skirtas finansavimas, numatyti Projektui įgyvendinti privalomojo prisidėjimo lėšas – iki 20 procentų patvirtintų Projekto biudžeto lėšų ir nenumatytų ar netinkamų finansuoti, tačiau Projektui įgyvendinti būtinų išlaidų.


Tarybos sprendimo projektas parengtas vadovaujantis 2021–2027 m. „Interreg VI-A“ Latvijos ir Lietuvos bendradarbiavimo per sieną programa (programos prioritetas Nr. 2.2 – Gamtos, biologinės įvairovės ir žaliosios infrastruktūros apsaugos ir išsaugojimo, įskaitant miestų teritorijose, ir mažinant visų rūšių taršą, stiprinimas) (toliau – Programa).


Parengtu tarybos sprendimo projektu pritariama, kad Šiaulių miesto savivaldybės administracija įgyvendintų Projektą, kuris būtų finansuojamas Europos Sąjungos fondų ir Šiaulių miesto savivaldybės administracijos lėšomis.
Jei bus gautas finansavimas, reikės koreguoti Šiaulių miesto savivaldybės 2024-2026 metų strateginį veiklos planą, papildant nauja priemone ir numatyti lėšas biudžete 2025 m. ir 2026 m. 


Priėmus sprendimą, Šiaulių miesto savivaldybės administracija dalyvaus Projekto konsorciume ir sieks gauti finansavimą planuojamoms Projekto veikloms įgyvendinti. 
Projekto tikslinė grupė – Šiaulių miesto gyventojai. 
Projekto tikslas – sukurti ir įgyvendinti bendras žalinimo ir taršos mažinimo iniciatyvas, skatinant miesto gyventojų įsitraukimą ir bendradarbiavimą, siekiant pagerinti aplinkos kokybę ir prisitaikyti prie klimato kaitos Latvijoje ir Lietuvoje.
Pagrindinės Projekto veiklos Šiaulių miesto savivaldybėje:
. Miesto žalinimo plano parengimas.
. Mokymai miesto bendruomenei dėl žaliosios aplinkos puoselėjimo ir kūrimo.
. Vietos ir regionų valdžios institucijų gebėjimų stiprinimas, keitimasis patirtimi ir būtinų kompetencijų ugdymas (dalyvavimas mokymuose, susitikimuose).
. Gyventojų bendruomenės iniciatyvų dėl gyvenamosios aplinkos žalinimo projektai.
. Architektų gatvės dviračių tako apželdinimas. 
Projekto pareiškėjas – Šiaulių miesto Šiaulių miesto savivaldybės administracija.
Projekto partneris – Liepojos savivaldybė, Latvija.
Projekto įgyvendinimo trukmė – 24 mėn. 
Planuojamas laikotarpis – 2025-2026 m.  

Projekto biudžetas – iki 400.000,00 Eur, iš kurių iki 200.000,00 Eur tektų Projekto sprendiniams Šiaulių mieste įgyvendinti.
Nepriėmus sprendimo, Šiaulių miesto savivaldybės administracija nedalyvaus Projekte.


Nėra.


Nenumatoma.

Sprendimui įgyvendinti reikalingos lėšos.
Pagal Programos finansines taisykles, Projekto veiklų finansavimas Europos Sąjungos lėšomis gali sudaryti iki 80% tinkamų finansuoti Projekto išlaidų. Planuojamas Šiaulių miesto savivaldybės administracijos biudžetas Projekto veiklų įgyvendinimui sudaro iki 200.000,00 Eur, iš jų – iki 160.000,00 Eur galėtų būti finansuojama Europos Sąjungos lėšomis, reikalingas prisidėjimas – iki 40.000,00 Eur. 
Projekto įgyvendinimui reikalingos apyvartinės lėšos, kadangi taikomas patirtų išlaidų kompensavimo metodas: 2025 m. – apie 150.000,00 Eur, 2026 m. – apie 50.000,00 Eur. 


Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius, susijusius su Europos Sąjungos struktūrinių fondų paramos teikimu. 
Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.

Sprendimo projektą parengė Šiaulių miesto savivaldybės administracijos Projektų valdymo skyrius. Tiesioginis rengėjas – vyr. specialistė Giedrė Chrapač, tel. (8 41) 383 421. 	


Nenumatoma.


Projektų valdymo skyriaus vedėja                                                             	Ieva Džiaugienė

Miesto ūkio ir aplinkos skyriaus vedėja 	Eglė Bružienė





